ประกาศคณะกรรมการมาตรฐานสินค้าเกษตรประกาศคณะกรรมการมาตรฐานสินค้าเกษตรเรื่องกำหนดหลักเกณฑ์ วิธีการ และเงื่อนไขการพักใช้ใบอนุญาต และการเพิกถอนใบอนุญาตเป็นผู้ผลิตผู้ส่งออก หรือผู้นำเข้าสินค้าเกษตร หรือผู้ประกอบการตรวจสอบมาตรฐาน อาศัยอำนาจตามความในมาตรา ๗ (๖) และมาตรา ๕๒ แห่งพระราชบัญญัติมาตรฐานสินค้าเกษตรพ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการมาตรฐานสินค้าเกษตรจึงได้มีมติในการประชุมครั้งที่ ๒/๒๕๕๖ เมื่อวันที่ ๒ พฤษภาคม ๒๕๕๖ ให้ประกาศกำหนดหลักเกณฑ์วิธีการ และเงื่อนไขการพักใช้ใบอนุญาต และการเพิกถอนใบอนุญาตเป็นผู้ผลิต ผู้ส่งออกหรือผู้นำเข้าสินค้าเกษตร หรือผู้ประกอบการตรวจสอบมาตรฐานไว้ ดังต่อไปนี้ข้อ ๑ ในกรณีมีเหตุอันควรเชื่อได้ว่าผู้รับใบอนุญาตเป็นผู้ผลิตผู้ส่งออก หรือผู้นำเข้าสินค้าเกษตร หรือผู้ประกอบการตรวจสอบมาตรฐานฝ่าฝืนหรือไม่ปฏิบัติตามกฎหมายว่าด้วยมาตรฐานสินค้าเกษตรให้เลขาธิการสำนักงานมาตรฐานสินค้าเกษตรและอาหารแห่งชาติแต่งตั้งคณะทำงานขึ้นคณะหนึ่งมีจำนวนไม่น้อยกว่าสามคนเป็นผู้ดำเนินการตรวจสอบข้อเท็จจริงข้อกฎหมาย พยานหลักฐานต่าง ๆ ตามความเหมาะสมและจำเป็นแก่การพิสูจน์ข้อเท็จจริงและพิจารณาเสนอความเห็นเพื่อประกอบการพิจารณาสั่งพักใช้ใบอนุญาตหรือเพิกถอนใบอนุญาตต่อเลขาธิการต่อไปทั้งนี้ คณะทำงานต้องพิจารณาให้แล้วเสร็จภายในสามสิบวันนับแต่วันที่ได้รับแต่งตั้งถ้ามีเหตุจำเป็นไม่อาจพิจารณาให้แล้วเสร็จภายในระยะเวลาดังกล่าวให้คณะทำงานขอขยายระยะเวลาต่อเลขาธิการสำนักงานมาตรฐานสินค้าเกษตรและอาหารแห่งชาติออกไปได้ไม่เกินสามสิบวันนับแต่วันที่ครบกำหนดเวลาดังกล่าวข้อ ๒ การกำหนดระยะเวลาในการสั่งพักใช้ใบอนุญาตให้เป็นไปตามบัญชีแนบท้ายประกาศนี้โดยคำนึงถึงพฤติการณ์และความหนักเบาของการกระทำความผิดของผู้ถูกสั่งพักใช้ใบอนุญาตข้อ ๓ การสั่งเพิกถอนใบอนุญาตตามมาตรา๕๑ จะต้องมีพยานหลักฐานเชื่อได้ว่าขาดคุณสมบัติหรือมีลักษณะต้องห้ามหรือกระทำความผิดในเรื่องใดทั้งนี้ในกรณีกระทำความผิดหากมีพยานหลักฐานเชื่อได้ว่ามีการกระทำความผิดในเรื่องใดแล้วให้เลขาธิการสำนักงานมาตรฐานสินค้าเกษตรและอาหารแห่งชาติมีอำนาจสั่งเพิกถอนใบอนุญาตโดยไม่ต้องรอคำพิพากษาของศาลข้อ ๔ การแจ้งคำสั่งพักใช้ใบอนุญาตหรือเพิกถอนใบอนุญาต ให้สำนักงานแจ้งคำสั่งพร้อมทั้งระบุเหตุผล ข้อเท็จจริงข้อกฎหมายให้ผู้ถูกสั่งพักใช้ใบอนุญาตหรือผู้ถูกเพิกถอนใบอนุญาตทราบภายในเจ็ดวันนับแต่วันออกคำสั่งทั้งนี้ ให้แจ้งสิทธิ ระยะเวลาและสถานที่ในการอุทธรณ์คำสั่ง รวมทั้งกำหนดระยะเวลาส่งคืนใบอนุญาตสำหรับผู้ถูกเพิกถอนใบอนุญาตให้ทราบด้วยข้อ ๕ การแจ้งคำสั่งพักใช้ใบอนุญาตหรือเพิกถอนใบอนุญาต ให้นำวิธีการตามบทบัญญัติในหมวด ๔ การแจ้งตามกฎหมายว่าด้วยวิธีปฏิบัติราชการทางปกครอง มาใช้บังคับโดยอนุโลมข้อ ๖ ในกรณีที่ผู้ถูกสั่งพักใช้ใบอนุญาตได้ปฏิบัติถูกต้องตามกฎหมายว่าด้วยมาตรฐานสินค้าเกษตรแล้วผู้ถูกสั่งพักใช้ใบอนุญาตจะยื่นคำร้องขอให้สำนักงานพิจารณาสั่งยกเลิกคำสั่งพักใช้ใบอนุญาตนั้นก่อนถึงกำหนดก็ได้ทั้งนี้ให้มีผลใช้บังคับนับแต่วันถัดจากวันที่ประกาศในราชกิจจานุเบกษาเป็นต้นไป[๑]ประกาศณ วันที่ ๙ กันยายน พ.ศ. ๒๕๕๖ยุคล ลิ้มแหลมทองรัฐมนตรีว่าการกระทรวงเกษตรและสหกรณ์ประธานกรรมการมาตรฐานสินค้าเกษตร[เอกสารแนบท้าย]๑. บัญชีแนบท้ายประกาศคณะกรรมการมาตรฐานสินค้าเกษตร เรื่องกำหนดหลักเกณฑ์ วิธีการ และเงื่อนไขการพักใช้ใบอนุญาต และการเพิกถอนใบอนุญาตเป็นผู้ผลิตผู้ส่งออก หรือผู้นำเข้าสินค้าเกษตรหรือผู้ประกอบการตรวจสอบมาตรฐาน(ดูข้อมูลจากภาพกฎหมาย)ปริยานุช/ผู้จัดทำ๔ พฤศจิกายน๒๕๕๖อุษมล/ผู้ตรวจ๖ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔๘ ง/หน้า ๖๒/๓๑ ตุลาคม ๒๕๕๖